Diari Oficial de la Generalitat Valenciana


Sumari del DOGV 2448, del 13-02-1995 (1995/833805)

ORDRE de 27 de gener de 1995, de la Conselleria de Cultura, per la qual es convoca concurs públic per a la concessió d'ajudes per a millorar instal·lacions d'arxius municipals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/27/(1)/dof/vci/html**

### Dades del document

Número de DOGV
:   2448

Data del DOGV
:   13-02-1995

Secció del DOGV
:   DISPOSICIONS GENERALS

Número del document
:   1995/833805


Data del document
:   27-01-1995

Organisme emissor
:   Conselleria de Cultura

Tipus de document
:   Ordre

ORDRE de 27 de gener de 1995, de la Conselleria de Cultura, per la qual es convoca concurs públic per a la concessió d'ajudes per a millorar instal·lacions d'arxius municipals de la Comunitat Valenciana.   
La Conselleria de Cultura, d'acord amb el Programa de recuperació d'arxius municipals de la Comunitat Valenciana, té el propòsit de subvencionar aquells ajuntaments que milloren les instal·lacions dels seus arxius i contribuir d'aquesta manera a sufragar les despeses derivades de la conservació dels fons documentals.  
En conseqüència, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Convocar concurs públic per a la concessió d'ajudes per a millorar instal·lacions d'arxius municipals de la Comunitat Valenciana. Així mateix s'aproven les bases per què es regeix, les quals s'inclouen com a annex d'aquesta ordre, i el model de sol·licitud.  
Segon  
L'import d'aquestes ajudes s'abonarà amb càrrec a l'aplicació pressupostària 96.98.393.6.074.84, dins la línia 7.01/000/95, anomenada ajudes per a instal·lacions d'arxius i biblioteques, per un import de 72.180.476 pessetes.  
DISPOSICIONS FINALS  
Primera  
S'autoritza al director general de Promoció Cultural perquè, en l'àmbit de les seues competències, adopte les mesures escaients per a l'aplicació i el desenvolupament d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu, d'acord amb el que preveu l'art. 58 de la Llei Reguladora de la Jurisdicció Contenciosa Administrativa, de 27 de desembre de 1956, dins el termini de dos mesos, comptadors a partir de la data en què es publique, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, d'acord amb allò establert en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de gener de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases  
Primera  
L'objecte d'aquesta convocatòria és la concessió d'ajudes que contribuesquen al finançament de les despeses derivades del mobiliari, l'equipament tècnic i qualsevol altra millora per a la correcta conservació i utilització dels fons documentals que es troben als arxius municipals de la Comunitat Valenciana, o relacionats amb aquesta institució.  
Segona  
1. Podran sol·licitar aquestes ajudes tots els ajuntaments de la Comunitat Valenciana que realitzen inversions en els arxius i en la conservació del patrimoni documental.  
2. Hom podrà finançar amb càrrec a aquestes ajudes l'adquisició de mobiliari d'ús exclusiu per a l'arxiu, que haurà de consistir en prestatgeries metàl·liques sense portes, i armaris compactes mòbils sobre carrils.  
Qualsevol altre tipus de mobiliari i equipament tècnic que hom vulga adquirir o realitzar, s'haurà de justificar com cal. En tot cas tindran prioritat les peticions de prestatgeries metàl·liques sense portes.  
Tercera  
1. Aquests projectes es finançaran amb els crèdits que figuren en els pressupostos de la Generalitat Valenciana que es consignen amb aquesta finalitat, i amb els pressupostos de què disposen els ajuntaments.  
2. L'aportació de la Conselleria de Cultura en el finançament de cada petició que resulte inclosa serà, com a màxim, del cinquanta per cent (50%) del cost de la inversió que es realitze en 1995.  
Els ajuntaments hauran d'aportar amb càrrec al seu pressupost la part no finançada per la Generalitat Valenciana.  
Quarta  
1. El termini de presentació de sol·licituds serà d'un mes, comptador a partir de la data de la publicació d'aquesta convocatòria en el Diari Oficial de la Generalitat Valenciana. El termini de presentació comptarà de data a data. Si en el mes de venciment del termini no hi hagués un dia equivalent a aquell en què comença el còmput, s'entendrà que el termini expira el darrer dia del mes.  
2. La sol·licitud d'ajuda econòmica es realitzarà mitjançant un acord del ple o comissió de govern de la corporació en què es farà constar:  
a) La sol·licitud d'ajuda econòmica.  
b) El pressupost i pla de finançament especificant les quantitats que s'hi invertiran.  
c) El compromís de l'ajuntament que aportarà la quantitat no finançada per la Generalitat Valenciana, i també l'excés que pogués haver, arribat el cas, entre el pressupost inicial i el preu de contracte definitiu.  
3. A les sol·licituds cal adjuntar els documents següents:  
a) Relació detallada de tot el material i pressupost per unitats.  
b) Dos fotografies on es mostre l'estat actual de l'arxiu.  
c) Certificat de l'interventor de l'ajuntament que hi ha consignació en el pressupost municipal de 1995 per a finançar l'aportació.  
d) Certificat del secretari en què es farà constar que l'ajuntament no ha rebut cap subvenció per a aquesta mateixa inversió o, si escau, una fotocòpia compulsada de la notificació en què es comunica a l'ajuntament la concessió d'altres subvencions per a aquesta mateixa finalitat.  
e) Una memòria descriptiva del pla d'utilització previst.  
f) Entitat bancària i número de compte corrent on s'hagi de realitzar l'ingrés de la transferència, en cas que es concedesca l'ajuda, i també una fotocòpia del CIF de l'ajuntament.  
4. La documentació demanada en aquesta base serà determinant per a la fixació de prioritats, i es presentarà per duplicat al Registre General de la Conselleria de Cultura; en el Registre General de les direccions territorials de Cultura; en els centres d'informació de l'Oficina d'Informació, Iniciatives i Reclamacions de la Generalitat Valenciana; o per qualsevol dels mitjans establerts en l'article 38.4 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú.  
5. Si la sol·licitud no reuneix els requisits previstos en aquesta base, hom requerirà l'interessat perquè, en el termini de 10 dies, complete la documentació exigida. Cas de no fer-ho es considerarà que desisteix de la seua petició i aquesta s'arxivarà.  
Cinquena  
1. Tindran prioritat en la concessió d'aquestes subvencions les peticions següents:  
a) Les sol·licitades per municipis amb una instal·lació d'arxiu deficient.  
b) Es valorarà especialment l'antiguitat, el volum i l'interès dels fons documentals, i dels que dins d'un temps hi ingressen, així com l'equitat entre les despeses produïdes i el benefici que en resulte.  
2. Els ajuntaments que no hagen justificat en el termini previst la subvenció concedida en 1994 no seran tinguts en compte a l'hora d'elaborar la proposta de distribució d'aquestes ajudes.  
Sisena  
1. La selecció prèvia de les sol·licituds serà realitzada per una comissió composta per:  
President:  
- El director general de Promoció Cultural.  
Vocals:  
- El director de l'Arxiu del Regne de València.  
- El director de l'Arxiu Central de la Generalitat Valenciana.  
- La cap del Servei de Patrimoni Bibliogràfic i Documental.  
Secretari:   
- El cap de la Secció d'Arxius.  
2. La comissió, atenent les sol·licituds presentades i al seu interès, elaborarà la proposta de distribució d'aquestes ajudes en el termini de 75 dies naturals, comptadors des del dia de l'acabament del termini de presentació de sol·licituds. La proposta serà presentada a la Consellera de Cultura per a la seua aprovació definitiva mitjançant resolució, que serà publicada en el Diari Oficial de la Generalitat Valenciana.  
3. Si en el termini de tres mesos no s'aprova la resolució corresponent a aquesta convocatòria, s'entendrà que totes les peticions presentades resten desestimades.  
Setena  
1. Les minoracions produïdes en relació amb el pressupost inicial, bé per menor pressupost del projecte definitiu o per baixes produïdes en l'adjudicació, es repartiran proporcionalment a les quantitats aportades per cada institució.  
2. L'import de les minoracions produïdes corresponent a l'aportació de la Conselleria de Cultura es destinarà a inversions en instal·lacions culturals, ara en aquells municipis no inclosos inicialment, ara incrementant les aportacions de la Generalitat Valenciana a alguna inversió subvencionada en 1995.  
3. La Conselleria de Cultura no assumirà modificacions del projecte del contracte que suposen un augment del preu d'adjudicació, ni revisió dels preus. Arribat el cas, el preu més alt serà assumit exclusivament per l'ajuntament interessat.  
Vuitena  
Són obligacions del beneficiari:  
a) Realitzar l'activitat o adoptar el comportament que justifica la concessió de la subvenció.  
b) Acreditar davant l'entitat que concedeix la realització de l'activitat o l'adopció del comportament, i el compliment dels requisits i les condicions que determinen la concessió o el benefici de l'ajuda.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a l'entitat que concedeix l'obtenció de subvencions o ajudes per a la mateixa finalitat, procedents de qualsevol administració o ens públics.  
Novena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes d'altres administracions públiques o d'altres ens públics o privats, podrà donar lloc a la modificació de la resolució de concessió.  
L'import de les subvencions regulades en aquesta base en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.  
Deu  
Serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l'excés obtingut sobre el cost de l'activitat desenvolupada.  
Onze  
Quan en l'exercici de les funcions d'inspecció o control, es deduesquen indicis de la incorrecta obtenció, aprofitament o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotze  
El pagament d'aportacions de la Generalitat Valenciana es realitzarà d'acord amb allò que s'estableix en la Llei de Pressupostos de la Generalitat Valenciana per a 1995.  
Per tal d'efectuar el pagament els ajuntaments deuran presentar la documentació següent:  
a) Original i dos còpies o fotocòpies compulsades per triplicat de les factures de mobiliari i equipament tècnic expedides per l'empresa proveïdora o fotocòpia compulsada de l'ordre de pagament corresponent.  
b) Certificat del secretari de l'ajuntament on conste que el subministrament contractat ha estat lliurat i instal·lat correctament, i s'ha destinat a l'ús previst.  
Tretze  
Els justificants establerts en la base anterior hauran de presentar-se abans del 15 de novembre de 1995 en la Conselleria de Cultura.  
Catorze  
Les transferències de capital concedides per la Generalitat Valenciana a les corporacions locals se satisfaran en els termes següents:  
a) Un 15% del seu import es lliurarà immediatament una vegada realitzada la concessió.  
b) La resta ho pagarà la Generalitat Valenciana quan la corporació local justifique que ha complert allò convingut, i que hagi executat la despesa programada.  
Quinze  
Els ajuntaments que es beneficien d'aquestes ajudes, restaran obligats a mantenir l'arxiu organitzat i en bones condicions de conservació, d'acord amb la normativa i directrius que establesca la Conselleria de Cultura, dedicant el personal necessari.  
ANNEX II  
Sol·licitud d'ajuda per a la millora  
de les instal·lacions d'arxius municipals  
... alcalde-president de l'ajuntament de ..., d'acord amb el que disposa l'Ordre de ... de 1995, de la Conselleria de Cultura mitjançant la qual es convoquen ajudes per a la millora d'instal·lacions d'arxius municipals de la Comunitat Valenciana,   
EXPOSE:  
Primer. Que l'entitat que represente desitja acollir-se a les esmentades ajudes, i aporte la següent documentació:  
a) Certificat de la sessió del ple o comissió de govern on es va acordar sol·licitar l'ajuda.  
b) Relació detallada de tot el material que es vol adquirir i pressupost desglossat per unitats.  
c) Certificat de l'interventor de l'ajuntament que hi ha consignació en el pressupost municipal de 1995 per a finançar l'aportació.  
d) Certificat del secretari en què es farà constar que l'ajuntament no ha rebut cap subvenció per a aquesta mateixa inversió o, si escau, una fotocòpia compulsada de la notificació en que es comunica a l'ajuntament la concessió d'altres subvencions per a la mateixa finalitat.  
e) Una memòria descriptiva de la situació de l'arxiu i el pla d'utilització previst per al nou mobiliari.  
f) Dues fotografies on es mostre l'estat actual de l'arxiu.  
) Entitat bancària i número de compte corrent on s'hagi de realitzar l'ingrés de la transferència.  
h) Una fotocòpia del CIF de l'ajuntament.  
Segon. Que aquesta entitat, pel fet de participar en aquest concurs, accepta totes les condicions establertes en les bases de la convocatòria.   
... a ... de ... de 1995  
(Signatura)   
CONSELLERIA DE CULTURA.  
DIRECCIó GENERAL DE PROMOCIó CULTURAL


Còpia Permalink ELI